Steun outisme-projek | Netwerk24
08 Augustus 2019 06:00
Skilderye wat Derick van Rensburg en Joe Kotzé geskenk het om geld vir die Universiteit van die Vrystaat (UV) se outisme-projek in te samel, het Maandag (05/08) nuwe eienaars gekry. Lootjies van R50 is verkoop, waarna die wenners by die Kotzé-kunsgalery in ’n gelukstrekking bepaal is. Die wenners is Remax (Derick van Rensburg) en Yolande Swanepoel (Joe Kotzé). Van die skenkers en betrokkenes by die trekking is van links Dezzi van Schalkwyk (Remax), Anneke Vermeulen (Protea Real Estate), Antoinette Bernard (Spies en Vennote), Christie Saslonka (Better Bond), Floris Kotzé (Kotzé-kunsgalery), Reinette Weyers (Free State Autism Support 4 Parents) en dr. David Griessel (UV se outisme-projek). Altesaam R39 000 is reeds met dié skildery-projek ingesamel, en Remax het sy skildery geskenk om weer opgeveil te word. Kyk die video op Bloemnuus se Facebook-blad. Foto: Lientjie Mentz